এ বার যারা মাধ্যমিক পরীক্ষা দিচ্ছ, তারা সম্পূর্ণ একটি নতুন সিলেবাস এবং বিভিন্ন ধরনের নতুন প্রশ্নের মুখোমুখি হচ্ছ। স্বাভাবিক ভাবেই তোমরা একটু চিন্তায় রয়েছ। তবে চিন্তা করার ও ভয় পাওয়ার কোনও কারণ নেই। প্রশ্ন সবই তোমাদের জানার মধ্যেই থাকবে। মনে রাখবে, গ্রাম-শহরের সমস্ত ছাত্র-ছাত্রীর সুবিধা-অসুবিধার কথা মাথায় রেখেই প্রশ্নপত্র তৈরি করা হবে। 
আরও পড়ুন
মাধ্যমিক সাজেশান ২০১৭: বাংলা
মাধ্যমিক সাজেশন ২০১৭: ভূগোল
মাধ্যমিক ২০১৭ সাজেশান: জীবন বিজ্ঞান
ইতিমধ্যেই তোমরা মাধ্যমিক ইতিহাস প্রশ্নপত্রের নম্বর-বিভাজন কেমন হবে, তা জেনে গিয়েছ। সবচেয়ে বেশি নম্বরের যে প্রশ্নের উত্তর তোমাদের লিখতে হবে, তার প্রশ্নমান ৮। এ ছাড়া থাকবে বহুবিকল্পভিত্তিক প্রশ্ন (M.C.Q), একটি বাক্যে উত্তর, সত্য-মিথ্যা নির্বাচন, স্তম্ভ মেলাও, ম্যাপ পয়েন্টিং, এবং সেই সঙ্গে দু’-তিনটি বাক্যে অথবা সাত-আটটি বাক্যে উত্তরের প্রশ্নসমূহ। 
পরবর্তী সাবজেক্টের সাজেশনের জন্য নজর রাখুন এবেলা.ইন-এ, লাইক এবং ফলো করুন আমাদের ফেসবুক পেজ
সত্যি বলতে কী, এই বছরের মাধ্যমিকের সম্ভাব্য প্রশ্নাবলি সম্পর্কে আভাস দেওয়া একটু কঠিন। গোটা বইটাই খুঁটিয়ে পড়তে হবে। তবে নীচের প্রশ্নগুলি একটু বেশি গুরুত্ব দিয়ে পড়ে যেতে পারো। 
২ নম্বরের প্রশ্নের জন্য: 
১. সামাজিক ইতিহাস কাকে বলে? 
২. বিদ্রোহ ও বিপ্লব বলতে কী বোঝো? 
৩. ভারতসভার উদ্দেশ্য কী? 
৪. মহারানির ঘোষণাপত্র কী? 
৫. শ্রীরামপুর ত্রয়ী কারা? 
৬. রসিদ আলি দিবস কী? 
৭. পেপসু কী? 
৮. ভারতমাতা চিত্রের বৈশিষ্ট্য কী? 
৯. ইয়ং বেঙ্গল কাদের বলা হয়? 
১০. পত্তি শ্রীরামালু কে? 
১১. ব্রাহ্ম সমাজের উদ্দেশ্য কী? 
১২. বীণাদাস কেন স্মরণীয়?
১৩. বসু বিজ্ঞান মন্দিরে কোন কোন বিষয়ে গবেষণা হতো? 
১৪. মেকলে মিনিটস কী? 
১৫. দীপালি সিংহের লক্ষ্য কী ছিল? 
১৬. খুঁৎকাঠি প্রথা কী? 
১৭. ‘জীবনস্মৃতি’ থেকে ঠাকুরবাড়ির অন্দরমহলের কী ছবি পাওয়া যায়? 
১৮. উদবাস্তু কাদের বলা হয়? 
১৯. দলিত কাদের বলা হতো? 
২০. শ্রীনিকেতন কী উদ্দেশ্যে প্রতিষ্ঠিত হয়?
৪ নম্বরের প্রশ্নের জন্য: 
১. বিপিনচন্দ্র পালের সত্তর বছর। 
২. বামাবোধিনী পত্রিকা।
৩. প্রাচ্য ও পাশ্চাত্য শিক্ষা বিষয়ক দ্বন্দ্ব। 
৪. সমাজ সংস্কারে রামমোহন ও বিদ্যাসাগরের অবদান। 
৫. লালন ফকিরের সমন্বয়ী আদর্শ। 
৬. সাঁওতাল বিদ্রোহ। 
৭. বাংলার ওয়াহাবি আন্দোলন। 
৮. ছাপাখানার বিকাশে উপেন্দ্রকিশোরের অবদান। 
৯. রবীন্দ্রনাথের শিক্ষাদর্শ। 
১০. স্বদেশি আন্দোলনে নারী। 
১১. দীপালি সংঘ। 
১২. সূর্য সেন। 
১৩. কংগ্রেস সমাজতন্ত্রী দল। 
১৪. অলিন্দ যুদ্ধ। 
১৫. বারদোলি সত্যাগ্রহ। 
১৬. উদবাস্তু ইতিহাস রচনায় স্মৃতিকথার গুরুত্ব।
১৭. কাশ্মীর ও হায়দরাবাদ কী ভাবে ভারতের সঙ্গে যুক্ত হয়। 
৮ নম্বরের জন্য: 
১. উনিশ শতকে নবজাগরণের চরিত্র।
২. সিপাহি বিদ্রোহের প্রকৃতি। 
৩. লেখায়-রেখায় জাতীয়তাবাদের বিকাশ।
৪. সর্বধর্ম সমন্বয়ে রামকৃষ্ণের অবদান। 
৫. বামপন্থী আন্দোলনের চরিত্র। 
৬. দলিত-অধিকার বিষয়ে গাঁধী-আম্বেদকর বিতর্ক। 

(মতামত লেখকের ব্যক্তিগত)